આમ છતાં તમામ 600 કાર કર્મચારીઓના નામને બદલે હરિકૃષ્ણ ડાયમંડ કંપનીના નામે જ ખરીદવામાં આવી છે. ડાઉન પેમેન્ટ કર્મચારીનું પણ કારની માલિકી કંપનીને છે. આ કાર લેનારે બોન્ડ લખી આપવાનો છે કે તે પાંચ વર્ષ કંપનીમાં કામ કરશે. જો ખરેખર કંપની બોનસ પેટે જ કાર આપતી હોય તો પાંચ વર્ષ નોકરીના બેન્ડની જરૂર જ નથી. ડાઉટ પેમેન્ટ ભર્યા પછી કારના માસિક હપ્તામાં અડધો હપ્તો કંપની ભરશે જ્યારે બાકીનો અડધો હપ્તો કર્મચારીના પગારમાંથી કપાઈ જશે. આમ કારનું ડાઉન પેમેન્ટ અને અડધી કિંમત કર્મચારી પોતે જ ભરી રહ્યો છે. જો કે કર્મચારીની કાર આપવાના નામે હરિકૃષ્ણ ડાયમંડ બીજા બે ફાયદો પણ લઈ રહી છે. જેમાં કાર કંપનીના નામે હોવાને કારણે તેનો જીએસટી ભરવામાં આવ્યો તેની ક્રેડિટ કંપનીને મળવાની છે. આ ઉપરાંત 600 કાર ખરીદી હોવાને કારણે કારની મુળ કિમંતમાં 80 હજારનો ઘટાડો થયો પણ તેનો લાભ કર્મચારીને આપવામાં આવ્યો નથી.